b'\n_START_ARTICLE_\nP\xc3\xa1pr\xc3\xa1d\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 53\' 33" sjeverne zemljopisne \xc5\xa1irine i 18\xc2\xb0 5\' 50" isto\xc4\x8dne zemljopisne du\xc5\xbeine._NEWLINE_Be\xc5\xa1enca je 3 km zapadno, Gilv\xc3\xa1nfa je 3,5 km sjeverozapadno, \xc3\x93zdfalu je 3 km sjeverno, Bog\xc3\xa1dmindszent je 1,5 km sjeveroisto\xc4\x8dno, Kor\xc5\xa1a i Adorj\xc3\xa1s su 4,5 km, a S\xc3\xa1mod 3,5 km jugoisto\xc4\x8dno, Idvik je 4 km ju\xc5\xbeno, Vajslovo je 3 km jugozapadno, a Nagycs\xc3\xa1ny je 5 km zapadno-jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0eljinskoj mikroregiji u Baranjskoj \xc5\xbeupaniji. Po\xc5\xa1tanski broj je 7838.\n_START_SECTION_\nPovijest\n_START_PARAGRAPH_\nPovijesni izvori spominju ime P\xc3\xa1pr\xc3\xa1d prvi put 1322.. Pripadalo je s\xc3\xa1modskom posjedu opatica sa Margitina otoka. Te godine im je netko osporavao posjed, no dr\xc5\xbeavne vlasti su presudile u korist redovnica._NEWLINE_Za vrijeme turske vlasti je pripadao crkvi. Prvotno je pripadao redovnicama klarisama, poslije rimske katoli\xc4\x8dke crkve.\n_START_SECTION_\nStanovni\xc5\xa1tvo\n_START_PARAGRAPH_\nP\xc3\xa1pr\xc3\xa1d ima 202 stanovnika (2001.). Ma\xc4\x91ari su ve\xc4\x87ina. Skoro 3/4 stanovnika su rimokatolici, blizu petine stanovnika su kalvinisti, a u selu je i ne\xc5\xa1to grkokatolika.'